ΓΡΑΠΤΗ ΕΡΩΤΗΣΗ E-3097/01

υποβολή: Heidi Hautala (Verts/ALE) προς την Επιτροπή

(13 Νοεμβρίου 2001)

Θέμα: Μεταβατική περίοδος για την εισαγωγή ορίων διοξίνης στη Φινλανδία

Η Επιτροπή έχει εύλογα προτείνει να μειωθούν τα επίπεδα έκθεσης στη διοξίνη από τρόφιμα στην Ευρωπαϊκή Ένωση. Τα προτεινόμενα όρια θα σήμαιναν την απαγόρευση της κατανάλωσης της ρέγκας και

του σολομού της Βαλτικής από τον άνθρωπο. Κάτι τέτοιο θα μετέβαλε ριζικά τις διαιτητικές συνήθειες των ηλικιωμένων στη Φινλανδία. Οι διοξίνες είναι γνωστό ότι είναι βλαπτικότερες για τους νέους ανθρώπους και τα παιδιά, τα άτομα όμως αυτών των ηλικιακών κατηγοριών τρώνε πολύ λιγότερο ψάρι. Το ψάρι είναι βασική πηγή της απαραίτητης για τηνγεία βιταμίνης D και το λίπος του είναι πολύγιεινότερο από το λίπος στα φθηνά λουκάνικα, για παράδειγμα. Αν οι ηλικιωμένοι στρέφονταν από τα παράγωγα του φθηνού ψαριού στα παράγωγα του φθηνού λουκάνικου, ηγεία τους θα μπορούσε ναποστεί σοβαρή βλάβη. Η κατάργηση της εμπορίας ρέγκας και σολομού της Βαλτικής για κατανάλωση από τον άνθρωπο θα στερούσε και τους αλιείς από τον πόρο τους για τα προς το ζην.

Οι διοξίνες οφείλονται στα ιζήματα στον πυθμένα της Βαλτικής, η κατάσταση όμως αυτής της θάλασσας βελτιώνεται ως γνωστόν ταχύτατα. Η αλλαγή θα φανεί στα αλιεύματα με καθυστέρηση 10-20 χρόνων. Προτίθεται η Επιτροπή να παραχωρήσει στη Φινλανδία την εξαίρεση από τα όρια των διοξινών στο ψάρι, για μια μεταβατική περίοδο π.χ. δέκα χρόνων, κατά τη διάρκεια της οποίας θα μπορούσαν να κατευθύνονται οι τράτες έτσι ώστε να διασφαλίζεται ότι τα αλιεύματα θα είναι τα πλέον ασφαλή από απόψεωςγείας καθώς και ότι θα ελέγχονται τα επίπεδα διοξινών και εκπομπών στα ύδατα και στα ψάρια της ΕΕ.

Απάντηση του κ. Byrne εξ ονόματος της Επιτροπής

(21 Ιανουαρίου 2002)

Η Επιτροπή γνωρίζει τις πιθανές συνέπειες που θα έχουν τα μέτρα σχετικά με τον καθορισμό μέγιστων τιμών στα ψάρια για τη διάθεση ψαριών της Βαλτικής στην αγορά της Φινλανδίας και της Σουηδίας.

Ύστερα από πρόταση πουπέβαλε η Επιτροπή στις 28 Αυγούστου 2001(1), το Συμβούλιο στις 29 Νοεμβρίου 2001(2) εξέδωσε τον κανονισμό του Συμβουλίου που τροποποιεί τον κανονισμό της Επιτροπής (ΕΚ) 466/2001 της 8ης Μαρτίου 2001 περί καθορισμού μέγιστων τιμών ανοχής για ορισμένες προσμείξεις στα τρόφιμα(3). Ο εν λόγω κανονισμός καθορίζει τα ανώτατα όρια για τις διοξίνες και τα φουράνια σε αρκετά τρόφιμα συμπεριλαμβανομένων των ψαριών, των αλιετικών προϊόντων και άλλων προϊόντων που παράγονται με βάση αυτά.

Για μία μεταβατική περίοδο που λήγει το 2006 το Συμβούλιο επέτρεψε την παρέκκλιση της Φινλανδίας και της Σουηδίας από την εφαρμογή των ανωτάτων ορίων όσον αφορά τα ψάρια της Βαλτικής που προορίζονται για την ανθρώπινη κατανάλωση στην επικράτειά τους.

Η Επιτροπή έκανε δεκτή την παρέκκλιση αυτή λαμβάνονταςπόψη τα ακόλουθα στοιχεία:

- σημαντικό μέρος των λιπαρών ψαριών της Βαλτικής δεν θα ικανοποιούσε τους όρους αυτούς για τα μέγιστα επίπεδα και έτσι θα αποκλειόταν από το διαιτολόγιο στη Σουηδία και τη Φινλανδία,

- ο αποκλεισμός των ψαριών αυτών από τη διατροφή ίσως να είχε επιπτώσεις για τηνγεία στη Σουηδία και τη Φινλανδία διότι:

- Τα ψάρια της Βαλτικής είναι η κύρια πηγή της βιταμίνης D για τα ηλικιωμένα άτομα. Η πρόσληψη της βιταμίνης αυτής έχει μεγάλη σημασία στις βόρειες περιοχές με περιορισμένο ηλιακό φως,

- Οι πολίτες της Βαλτικής θα αντικαθιστούσαν τα ψάρια της Βαλτικής με πιο φθηνά τεμάχια κρέατος μεψηλή περιεκτικότητα σε στερεά λίπη, κάτι που θα είχε ως συνέπεια να αυξηθεί ο κίνδυνος καρδιοαγγειακών παθήσεων,

- η συνολική έκθεση του ανθρώπου σε διοξίνες στη Φινλανδία και τη Σουηδία δεν είναι μεγαλύτερος από ό,τι στις άλλες ευρωπαϊκές χώρες,

- Η Φινλανδία και η Σουηδία διαθέτουν ένα σύστημα πλήρους ενημέρωσης των καταναλωτών σχετικά με τις συστάσεις για την κατανάλωση ψαριών της Βαλτικής. Το σύστημα αυτό ενημερώνει ευάλωτες ομάδες του πληθυσμού έτσι ώστε να αποφεύγονται οι κίνδυνοι για τηνγεία.

- Η Σουηδία και η Φινλανδία θα παρακολουθούν εντατικά την παρουσία διοξινών στα ψάρια της Βαλτικής και θα αναφέρουν σε ετήσια έκθεση τα αποτελέσματα της παρακολούθησης αυτής αλλά και τα μέτρα που λαμβάνονται για να μειωθεί η έκθεση του ανθρώπου στις διοξίνες των ψαριών της Βαλτικής.

(1) COM(2001)495 τελικό.

(2) ΕΕ L 321 της 6.12.2001.

(3) ΕΕ L 77 της 16.3.2001.